ตามหัวข้อเลยค่ะ เพิ่งจะมารู้สึกจากการที่ใช้มือสัมผัสไปโดนเลยค่อนข้างตกใจว่าเป็นตุ่มอะไร ลักษณะที่สัมผัสคือกลมๆเล็กๆค่ะ ขนาดประมาณเท่าสิวหัวช้าง ไม่เจ็บค่ะ ไม่ได้เป็นผิวสัมผัสแบบกะหล่ำ หรือเพราะมันเป็นตุ่มเล็กอยู่ก็ไม่ทราบ มีขึ้นมาตุ่มเดียวโดดๆ เป็นสีเนื้อเลยค่ะ โดยปกติชอบสวนล้างเป็นประจำ และมีการใช้มือสัมผัส ส่วนการมีเพศสัมพันธ์ก็ป้องกันตลอดค่ะ มีไปครั้งล่าสุดเมื่อประมาณต้นเดือนธันวา(62)ที่ผ่านมา และเคยไปตรงจภายในมาแล้วค่ะ บอกมดลูกปกติดี แต่ฮอร์โมนผิดปกติเนื่องจากเพนะวิตกจริตเลยได้ยามาทาน (ตั้งแต่ก่อนจะมีเพศสัมพันธ์) ซึ่งคิดว่าไม่เกี่ยว ไปอ่านมากลัวว่าจะเป็นหูดหงอนไก่ค่ะหรือพวกแผลแข็ง เลยอยากจะให้ช่วยพิจารณาว่ามันร้ายแรงถึงขั้นควรจะไปพบแพทย์เลยรึเปล่าคะ หรือควรรอดูอาการก่อน และสามารถซื้อยาจากเภสัชมาทานได้เลย รบกวนช่วยให้คำแนะนำทีนะคะ (จริงๆมีนัดสูตินรีอยู่ค่ะ แต่อีกนานเลยประมาณปลายเดือนมีนา ควรรอดูอาการก่อนมั้ยคะ)
สวัสดีค่ะ ตุ่มคล้ายสิวที่บริเวณอวัยวะเพศ อาจเกิดจาก1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการให้ได้การวินิจฉัยที่แน่นอนจำเป็นต้องเห็นรอยโรคจริง และตรวจร่างกายระบบอื่นๆที่เกี่ยวข้องเช่นต่อมน้ำเหลือง หรือตุ่มบริเวณอื่นๆของร่างกายการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อนหากตอนนี้ไม่สบายใจมาก หรือเจ็บบริเวณดังกล่าวเยอะ ไม่จำเป็นต้องรอให้ถึงนัดค่ะ ควรขอเลื่อนนัดเข้ามาให้เร็วขึ้น